**SREDA, 20. 5. 2020**

Dragi 6.a,

vam povem, da sem morala spremeniti uro naših spraševanj v četrtek zaradi službenega sestanka.

**Alagić, Birk in Pia Cuznar boste vprašani ob 12.30.**

**Cepič, Žiga Cuznar, Deomić in Gregori pa ob 13.30.**

Linka za ocenjevanje v četrtek in petek se nahajata spodaj.

Pri spraševanju bodo prišle v poštev vse besedne vrste, ki smo jih obravnavali: samostalnik, glagol, pridevnik, prislov, zaimek, števnik. Pozorni bodite tudi na snov, ki smo jo delali pri učenju na daljavo (oklepaj, krajšave …). Pri književnosti bom preverjala pesniška sredstva, dramska besedila in pripovedna besedila, ki smo jih obravnavali. V pomoč jih imate tu:

Tone Seliškar: Junak iz kamnoloma

Bogomir Magajna: Ananas

Dim Zupan: Junaška zgodba

Tone Pavček: Junak

Leopold Suhodolčan: Stopinje po zraku

Josip Jurčič: Kako je Krjavelj s hudičem opravil

Miroslav Slana; Telefonske motnje

France Bevk; Bedak Pavlek;

Boris A. Novak: Človek (rap)

Niko Grafenauer: Ušesa

Šoster Olmer Ksenija; Mrož

Boris A. Novak: Prebesedimo ...

Dane Zajc: Numizmatiki

Pred spraševanjem se mi zdi pomembno, da še malo povadimo, zato boste rešili še eno preverjanje znanja, rešitve pa imate danes kar spodaj, čisto na dnu, da se boste lažje pripravili tisti, ki boste prej vprašani. Ampak bodite pošteni do sebe, rešujte sami, ker veste da je to dobro za vas.

|  |
| --- |
| *Delo, torek, 17. julija 2012*  ZA POLENTO NI NIKOLI PRETOPLO, JEDO JO POZIMI IN POLETI  *Praznik polente: V Ozeljanu polento slavijo skoraj po božje – za praznik je skuhajo kakih 300 kg in prav nikoli je ni preveč*  Milko Simonič je bil to nedeljo prešerno nasmejan in dobre volje. Kako tudi ne, odkar v kraju pripravljajo praznik polente – letos že enajstič in tako kot vsako leto je tudi tokrat v goste prišlo od 1.500 do 2.000 obiskovalcev –, velja za nespornega šefa. Polente, seveda, da ne bo pomote.  Niti ena porcija njegove rumena ali bele varovanke namreč ni šla v lačna usta, ne da bi jo prej natančno in strokovno pregledal. Biti šef ozeljanske polente je posebna in redka čast, ki ne doleti ravno vsakogar. »Šef polente sem zato, ker moraš biti pri njej z dušo in telesom, ne glede na poletne temperature, ki so vedno nižje od tistih pri kotlih. No, ukazov ravno ne dajem, sem pa precej natančen pri pregledovanju skuhane polente. Treba jo je namreč pravilno osoliti in dovolj dolgo mešati,« je pojasnil.  Nedaleč stran se je v osrednji kuhinji, kjer so se potili člani domačega Turističnega društva Ozeljan – Šmihel, veliko dogajalo. Poskrbeti je bilo treba za veliko žejnih grl in lačnih ust, tako da dela ni zmanjkalo. Kakšne kapljice potu pa tudi ne. »Ah, ne, za polento ni nikoli pretoplo, jemo jo poleti in pozimi. Zmeraj je dobra. Danes jo bomo postregli z različnimi prilogami: polenovko, grahom, golažem, pršutom in kislim mlekom. Največ povpraševanja je po navadi po polenti z golažem ali s pršutom,« je hitela razlagati članica domačega turističnega društva Jolanda Mervič.  »Koruzno moko kupimo od okoliških kmetov, ampak da ne boste mislili, da se da polento narediti le iz koruzne moke … Tukaj kuhamo tudi belo polento, torej tako iz krompirja. Po obeh je veliko povpraševanja. Polenta je pač naša tradicija iz starih časov. Mislim, da v Ozeljanu in Šmihelu tudi danes ni hiše, kjer je ne bi kuhali vsaj dvakrat na teden,« je smeje pridala Mervičeva.  Spraševali smo po dobrem receptu za polento. Najprej dobra moka, so povedali domačini. Potem se sme dodati malo masla, da je polenta bolj voljna, kakšnih drugih predpriprav pa pravzaprav ni. Seveda je treba polento dovolj časa kuhati. Količino za obrok ene družine morate mešati 40 minut. Če so kotli veliki, pa tudi več kot eno uro, da je dobra. »Da se razumemo, taka polenta je nekaj čisto drugega, kot so tisti instantni pripravki, ki jih najdete v trgovinah,« je še povedala Jolanda Mervič.  Da bi bolje spoznali še krompirjevo ali belo polento, ki se na krožnikih znajde redkeje, ni bilo treba iti daleč. Na dvorišču, tik pod ozeljansko cerkvijo, se je namreč kuhala tudi ta. »Pri krompirjevi polenti je osnova krompir, ki ga najprej skuhamo in zmešamo z mešalnikom, potem pa vanj vmešamo še belo pšenično moko. Koruze v njej torej ni. Tudi belo polento moramo mešati vsaj pol ure, da je dobra,« je povedal Stojan Špacapan, eden od tukajšnjih uradnih preizkuševalcev in uživalcev dobrote, ki je bdel nad dogajanjem.  Belo polento se ponudi z gobami, s pršutom ali z zajcem, smo izvedeli. Na Ozeljansko je bela polenta zašla s Trnovske planote, kjer so nekoč imeli več krompirja kot koruze. Recept je v te kraje prišel že pred več kot sto leti.  Popoldne se je začelo uradno tekmovanje okoliških turističnih društev, ki so se kot vsako leto pomerila v kuhanju in pripravi polente na različne načine. Bilo je kaj videti in poskusiti! Letošnja novost je bila rumena polenta z olivami. Temu je sledil še srečelov, pri katerem je bila prva nagrada živ prašiček. In medtem ko so se eni borili za prašička, so drugi obujali spomine na pretekle čase, ko je bilo na potoku Ozeljanšček kar sedem mlinov, ki so mleli koruzo za polento. »Starejši ljudje radi povedo, da so včasih jedli polento kar trikrat na dan. In kot vidite, se je ljudje tudi danes niso naveličali,« je še dodal Špacapan.  *Katja Željan*  (Prirejeno po: Delo, 17. 7. 2012, str. 17.) |

1. **Kot izhodiščno besedilo si prebral/-a časopisno (publicistično) besedilo. Izpolni spodnjo preglednico, ki se navezuje na prebrano besedilo.**

|  |  |
| --- | --- |
| Kateri naslov nosi izhodiščno besedilo? |  |
| Kdo je besedilo napisal? |  |
| Kje je bilo besedilo objavljeno? |  |
| Kdaj je bilo besedilo objavljeno? |  |
| O čem besedilo govori? |  |

1. **V besedilu ni naveden datum, ko je v Ozeljanu potekal praznik polente, da pa se ga razbrati na drug način. Kako? Napiši, katerega julija je bil praznik polente in kako si to ugotovil/-a.**

Praznik polente je bil \_\_\_\_\_. julija 2012, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kaj je glavni razlog, da so si v Ozeljanu omislili praznik polente? Če si besedilo natančno prebral/-a, ti ne bo težko obkrožiti črke pred najustreznejšo razlago.**

A Ker imajo v Ozeljanu polento najraje med vsemi jedmi.

B Ker ima polenta v tem kraju dolgo tradicijo.

C Ker se polenta prileže pozimi in poleti.

Č Ker so to revni kraji, kjer ni drugega razen polente.

1. **Iz česa sta izdelani osnovni vrsti polente, ki ju kuhajo na praznovanju? Na črtici zapiši pravilni številki.**

\_\_\_ rumena polenta 1 iz koruzne moke

\_\_\_ bela polenta 2 iz krompirja

3 iz krompirja in bele pšenične moke

4 iz bele pšenične moke

1. **Članica tamkajšnjega turističnega društva je povedala, da se polento uživa z več prilogami. Katere izmed naštetih ni omenila? Prečrtaj jo.**

1. **Katere izmed naslednjih trditev so skladne z izhodiščnim besedilom in katere ne? Obkroži DA, če trditev drži, in NE, če tega nisi prebral/-a v besedilu.**

Ozeljanci so praznik polente letos praznovali že enajstič. DA NE

Običajno na praznik skuhajo 100 kg polente. DA NE

Polento, namenjeno eni družini, se meša pol ure. DA NE

Belo polento se po navadi ponudi z gobami ali jogurtom. DA NE

Bela polenta v Ozeljanu ni prvotna, tja je prišla od drugod. DA NE

Letošnja novost pri tekmovanju je bila polenta z orehi. DA NE

Včasih so v Ozeljanu uporabljali koruzno moko iz svojih mlinov. DA NE

1. **S svojimi besedami pojasni, kaj pomeni spodnja poved iz izhodiščnega besedila.**

Poskrbeti je bilo treba za veliko žejnih grl in lačnih ust.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pojasni, zakaj avtorica besedila, ko v prvem in drugem odstavku besedila govori o g. Simoniču, polento imenuje njegova »varovanka«. Pojasnilo v eni povedi zapiši na spodnjo črto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Zakaj je praznik polente zapisan z malo začetnico? Med spodnjimi možnostmi poišči najustreznejšo in obkroži črko pred njo.**

A Ker je polenta manj pomembna, je manj pomemben tudi praznik, povezan z njo.

B Ker se manj pomembni prazniki lahko pišejo tudi z malo začetnico.

C Ker se vsa imena praznikov (razen če so iz lastnih imen) pišejo z malo začetnico.

Č Ker avtorica ni vedela, da bi morala praznik zapisati z veliko.

1. **Na praznovanju se vedno veliko dogaja. Zato je v izhodiščnem besedilu veliko glagolov … Obkroži jih v spodnjem odlomku besedila.**

Belo polento se ponudi z gobami, s pršutom ali z zajcem, smo izvedeli. Na Ozeljansko je bela polenta zašla s Trnovske planote, kjer so nekoč imeli več krompirja kot koruze. Recept je v te kraje prišel že pred več kot sto leti.

1. **Iz spodnjih povedi izpiši glagole in jim določi vse, kar znaš.**

Spraševali smo po dobrem receptu za polento.

|  |  |  |  |
| --- | --- | --- | --- |
| Glagol | Oseba | Število | Čas |
|  |  |  |  |

Danes jo bomo postregli z različnimi prilogami.

|  |  |  |  |
| --- | --- | --- | --- |
| Glagol | Oseba | Število | Čas |
|  |  |  |  |

Belo polento ponudijo z gobami.

|  |  |  |  |
| --- | --- | --- | --- |
| Glagol | Oseba | Število | Čas |
|  |  |  |  |

Ljudje se polente tudi danes niso naveličali.

|  |  |  |  |
| --- | --- | --- | --- |
| Glagol | Oseba | Število | Čas |
|  |  |  |  |

1. **V naslednjih povedih obkroži nedoločnike.**

Potem se sme dodati malo masla, da je polenta bolj voljna, kakšnih drugih predpriprav pa pravzaprav ni. Seveda je treba polento dovolj časa kuhati. Količino za obrok ene družine morate mešati 40 minut.

1. **Izberi med nedoločnikom ali namenilnikom. Izbrano različico podčrtaj.**

Poskrbet/Poskrbeti je treba za veliko lačnih ljudi.

Polento moramo mešati/mešat pol ure.

Povedala sem ti, da polente ne smeš preveč solit/soliti!

Za dobro polento si želim dobit/dobiti res dobro moko.

Pojdiva v mlin iskati/iskat koruzno moko!

Ali smem dodat/dodati še malo soli?

Odšla sta pogledati/pogledat, če je polenta že kuhana.

1. **Naslednji odlomek izhodiščnega besedila prestavi v prihodnji čas.**

Nedaleč stran se je v osrednji kuhinji, kjer so se potili člani domačega Turističnega društva Ozeljan – Šmihel, veliko dogajalo. Poskrbeti je bilo treba za veliko žejnih grl in lačnih ust, tako da dela ni zmanjkalo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **V naslovu časopisnega besedila oz. našega izhodiščnega besedila so kar trije prislovi. Izpiši jih in napiši, katere vrste so.**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**Vsi trije so** \_\_\_\_\_\_\_\_\_\_\_\_ **prislovi**.

1. **Iz naslednjega odlomka izbrskaj vse prislove. Prepiši jih v pripravljeno preglednico.**

Da bi bolje spoznali še krompirjevo ali belo polento, ki se na krožnikih znajde redko, ni bilo treba iti daleč. Na dvorišču pod ozeljansko cerkvijo se je namreč kuhala tudi ta in napotili smo se tja. »Pri krompirjevi polenti je osnova krompir, ki ga najprej skuhamo in zmešamo z mešalnikom, potem pa vanj vmešamo še belo pšenično moko. Koruze v njej torej ni. Tudi belo polento moramo dobro mešati vsaj pol ure,« je navdušeno povedal Stojan Špacapan.

|  |  |  |
| --- | --- | --- |
| Časovni prislovi | Krajevni prislovi | Načinovni prislovi |
|  |  |  |

1. **Vstavi manjkajoče prislove, navedene spodaj, tako da boš dobil/-a smiselno besedilo.**

Ozeljanski praznik je tudi \_\_\_\_\_\_\_\_\_ minil \_\_\_\_\_\_\_\_\_\_\_\_\_\_. \_\_\_\_\_\_\_\_ se je zbralo prek 1.500 obiskovalcev, ki so \_\_\_\_\_\_\_\_\_\_\_\_\_\_ poskušali dobrote iz velikih kotlov. Čeprav je bistvo praznika razvedrilo, je tekmovanje potekalo \_\_\_\_\_\_\_\_\_\_. Pripravili so veliko odličnih jedi iz polente, \_\_\_\_\_\_\_\_\_\_\_\_ pa je prineslo tudi zmagovalce tekmovanja. Domačini so poskrbeli za vse, \_\_\_\_\_\_\_\_\_\_\_\_ za žejne, \_\_\_\_\_\_\_\_\_\_\_\_ še za lačne. Nihče ni šel \_\_\_\_\_\_\_\_\_\_ slabe volje.

najprej

resno

veselo

letos

navdušeno

domov

potem

tam

popoldne

1. **Vstavi pravilno obliko primernika ali presežnika.**

Rumena polenta je \_\_\_\_\_\_\_\_\_\_\_\_\_\_\_ (voljna), če ji dodamo maslo.

Bela polenta je v Ozeljanu \_\_\_\_\_\_\_\_\_\_\_\_\_\_\_\_\_ (redka) kot rumena.

Rumena polenta s pršutom je \_\_\_\_\_\_\_\_\_\_\_\_\_\_\_\_ (dobra) jed na praznovanju.

Letos se je praznovanja udeležilo \_\_\_\_\_\_\_\_\_\_\_\_ (veliko) število ljudi kot lani.

Če dodaš več koruzne moke, je polenta \_\_\_\_\_\_\_\_\_\_\_\_\_\_\_\_\_ (rumena).

Ker je lačnih veliko ljudi, bomo polento kuhali v \_\_\_\_\_\_\_\_\_\_\_\_\_\_ (visok) kotlu kot običajno.

1. **V izhodiščnem besedilu označi 7–10 ključnih besed, nato pa napiši strnjeno obnovo besedila o prazniku polente, ki naj ne presega 10 povedi.**

Linka do ocenjevanj v četrtek in petek:

Urša Prša is inviting you to a scheduled Zoom meeting.

Topic: SLJ, 6. a (Ajdinović, Alagić, Birk, P. Cuznar)

Time: May 21, 2020 12:30 PM Belgrade, Bratislava, Ljubljana

Join Zoom Meeting

<https://us04web.zoom.us/j/71459048628?pwd=MUhHZDM1WHg3eEJLbEt0dG5BMWk1Zz09>

Meeting ID: 714 5904 8628

Password: 7PrwPS

Urša Prša is inviting you to a scheduled Zoom meeting.

Topic: SLJ, 6. a (Cepič, Ž. Cuznar, Deomić, Gregori)

Time: May 21, 2020 01:30 PM Belgrade, Bratislava, Ljubljana

Join Zoom Meeting

<https://us04web.zoom.us/j/74787543130?pwd=SVVvb2h5QWZhVm1jbGNMRWhsK09TQT09>

Meeting ID: 747 8754 3130

Password: 3AmjM8

Urša Prša is inviting you to a scheduled Zoom meeting.

Topic: SLJ 6. a (Hodžić, Kapetanović, Mlakar, Mrak)

Time: May 22, 2020 09:00 AM Belgrade, Bratislava, Ljubljana

Join Zoom Meeting

<https://us04web.zoom.us/j/71558996953?pwd=alpJOVhyWjQ3cUQzbHp2ZTRvVGN2QT09>

Meeting ID: 715 5899 6953

Password: 2DNP6d

Urša Prša is inviting you to a scheduled Zoom meeting.

Topic: SLJ 6. a (Mujčić, Murić, Nikolovska, Omerzel)

Time: May 22, 2020 10:00 AM Belgrade, Bratislava, Ljubljana

Join Zoom Meeting

<https://us04web.zoom.us/j/76181532917?pwd=a0lITkV1ZmxSVU5ta1g4SEh0ZDRtQT09>

Meeting ID: 761 8153 2917

Password: 1rRMNH

Rešitve današnjega preverjanja:

1.

|  |  |
| --- | --- |
| Kateri naslov nosi izhodiščno besedilo? | Za polento ni nikoli pretoplo, jedo jo pozimi in poleti |
| Kdo je besedilo napisal? | Katja Željan. |
| Kje je bilo besedilo objavljeno? | V časopisu Delo. |
| Kdaj je bilo besedilo objavljeno? | 17. 7. 2012 |
| O čem besedilo govori? | O prazniku polente v Ozeljanu. |

2. Praznik polente je bil 15. julija 2012, saj je v besedilu podatek, da je bil praznik na nedeljo.

3. B

4. 1, 3

5. z jogurtom

6. DA, NE, NE, NE, DA, NE, DA

7. Poskrbeti je bilo treba za vse ljudi, ki so bili žejni in lačni.

8. Po smislu, npr. G. Simonič je bil v Ozeljanu šef in je opravljal nadzor nad kuhanjem polente, zato je bil nekakšen skrbnik polente.

9. C

10. se ponudi, smo izvedeli, je zašla, so imeli, je prišel

11. Spraševali smo: 1., mn., pret.; bomo postregli: 1., mn., prih.; ponudijo: 3., mn., sed.; se niso naveličali: 3., mn., pret.

12. dodati, kuhati, mešati

13. Poskrbeti, mešati, soliti, dobiti, iskat, dodati, pogledat

14. Nedaleč stran se bo v osrednji kuhinji, kjer se bodo potili člani domačega Turističnega društva Ozeljan – Šmihel, veliko dogajalo. Poskrbeti bo treba za veliko žejnih grl in lačnih ust, tako da dela ne bo zmanjkalo.

15. nikoli, pozimi, poleti; časovni

16.

|  |  |  |
| --- | --- | --- |
| Časovni prislovi | Krajevni prislovi | Načinovni prislovi |
| redko, najprej, potem | daleč, tja | bolje, dobro, navdušeno |

17. letos, veselo, Tam, navdušeno, resno, popoldne, najprej, potem, domov

1. bolj voljna, redkejša, najboljša, večje, bolj rumena, višjem
2. Po smislu, npr.: polenta, Ozeljan, praznik, priloga, tekmovanje, tradicija, mlin, jed.

V nedeljo so v Ozeljanu že enajstič imeli praznik polente. Kot vsako leto so tudi tokrat marljivi in zagnani domačini kuhali rumeno in belo polento v velikih kotlih. Obiskovalcem so jo ponujali z različnimi prilogami, najpogosteje z golažem ali s pršutom. Popoldne je bilo tekmovanje, nagrada pa živ prašiček. Polenta v teh krajih sodi v tradicijo, saj so v kraju nekoč imeli celo sedem mlinov, iz katerih so dobivali koruzno moko za domačo polento. Tudi danes je polenta na Ozeljanskem priljubljena jed.

Lep dan vam želim!

Učiteljica Urša